
U ZAGREBU 16. PROSINCA 1934 

PSI I DJECA 


Već davno i davno govorilo se o pasjem ži- 
votu; par i sada u ova teška vremena, kad se 
jedva veže kraj s krajem, čujemo češće o takvo- 
me životu — životu punom jada, nevolje, prega- 
ranja i muka. Ali mi smo onda nemoderni! Mi- 
slimo na stara vremena, na naša sela, gradiće : 
periferije naših gradova. Mislimo na one kra- 
jeve, gdje je pas potreban čovjeku, da mu čuva 
stoku i imetak, i gdje on za svoju vjernu službu 
dobiva gotovo nikakvo sklonište, ništa ili malo 
hrane i jako mnogo — batina. To su nemoderni 
psi. Ima ih raznih vrsta. Jedni čuvaju stoku i di- 
jele sa pastirima zlo i dobro, ali kako je zla više 
nego dobra, -to žive i jedni i drugi »pasjim ži- 
votom.« Drugi, sama kost i koža, bez gospodara 
i bez kućišta u borbi za goli život, ne mogu da 
se ne ogriješe o privatno ljudsko vlasništvo i ka- 
žnjavaju se toljagama i kamenjem. Treći gladuju 
kao i njihovi drugovi, ali ne, što gazda nema ra- 
zumijevanja za njihove jade i nevolje, već prosto 
samo radi toga, što i njemu ne ide bolje nego 
njima. Dolaze na red četvrti, peti i tako dalje . . . 
do u beskonačnost. Sve su to oni psi iz starih 
vremena i oni doista žive »pasjim životom.« 

Drugačiji su psi, koji drže korak s vremenom 
i kojima je u dio pala sreća, da su čiste rase, ili 
da je oko kakve dokone milostive zapalo za nji- 
hovu ljepotu. Oni žive redovito u centrumima 
gradova, a u daleku provinciju zalutaju od vre- 
mena do vremena pod pokroviteljstvom kakve 
milostive, koja mora u njihovu društvu da raz- 
bija monotoniju »dosadne« provincije. Oni ne 
žive »pasjim životom«, već životom, kojim bi 
htjeli da žive tisuće i tisuće ne samo nenamje- 
štenih radnika, već i stotine i stotine namješte- 
nih intelektualaca sa svih mogućih visokih škola. 
Mislite da pretjerujem! 

Evo vam takvog pasjeg života: Izjutra se 
budi na mekom dušeku i izlazi malo na šetnju. 
Na svježi zrak, da se malo prošeće. Ne ide sam, 
jer zaboga, što bi bilo, da se izgubi ili sprijatelji 
s kakvim neplemenitim, plebejskim kerom, jed- 
nim od onih, koji živu pasjim životom? Vodi 
ga na uzici — bez obzira bio ili ne bio kontu- 
mac — Sluškinja, koja je pred »pasjim životom« 
pobjegla iz sela i umjesto da pase doma purice, 
telad, krave, sada dotjerana po zadnjoj modi 
— i u narodnom odijelu, kad je to moderno! — 
voda gospodske pse i psiće. Nakon šetnje do- 
lazi zajutrak. Ne oglodana kost ili ukradeni žga- 
nac, već sve onako propisno servirano. Sve po 
dijeti, jer i gospodin veterinar ima tu svoju ri- 
ječ. Ne želi se nikako, da dragi klijenat ode na 


pasju kliniku radi probavnih smetnja. Kroz dan 
još dolazi nekoliko probranih obroka, sve jedan 
bolji od drugoga, dolazi kupanje u točno mo- 
deriranoj kupaonici, češljanje, vezanje lijepe 
vrpce, šetnja sa milostivom, ako je lijepo vri- 
jeme, po sunčanom trgu, maženje po otomanima 
punim svih mogućih jastuka i onda u večer ugo- 
dan, lijep san, da se sutra počne opet nanovo. 
Briga nema! Ni. za dane besposlice, ni za bolest, 
a ni za dan, kad treba uginuti. Kad dođe bolest, 
dolazi i g. liječnik-veterinar, a tu je i pasja kli- 
nika za gospodu — pse, a kad se ugine, dolazi 
lijepi sprovod. Ima tu i lijepi lijes i mnogo cvi- 
jeća, a još više suza gospodarice. 

Sve to ne bi bilo ni tako loše, da kraj te go- 
spode-pasa nema na tisuće i tisuće siromašne 
djece, koja doduše nisu psi, ali žive pasjim ži- 
votom. 

Prospavaju noć pod nekakvim hladnim krpa- 
ma, u vlažnim podrumskim stanovima ili u ne- 
zdravim seoskim kućama i kućicama, sretni su, 
kad gladne stomačiće natrpaju žgancitna i raz- 
rijeđenim mlijekom, grahom, zeljem i povrtni- 
com, odjeveni u prnje, proderanih opanaka i pr- 
njavih cipela i cijeli dan zebu na kiši i vjetru, 
ili se znoje na suncu, idući u školu, trčeći za 
blagom i puricama po paši ili već onako mali, 
slabi i nejaki zarađujući težak, krvav komadić 
još težeg, krvavijeg kruha. 

Oni se ne boje ni bolesti ni besposlice, a ni 
smrti. Bolest mora doći, i nije tako nemio gost. 
Možda će se dragi Bog smilovati i izvesti iz ove 
suzne doline, a gdjekada su i ljudi dobri, pa i 
razne socijalne ustanove, i dođe se u toplu bol- 
nicu. Ima se krevetić, dosta hrane, dobru gospo- 
du doktore i još bolje časne sestre, pa je djetetu 
upravo žao, kad ozdravi, jer mora da se vraća 
u pasji život. Besposlica je svakidanji gost u 
gradu, a na selu neimaština; zemlja rodi sva- 
čime, voćnjaci su i vinogradi puni zlatnim plo- 
dom, krave daju mnogo mlijeka, ali sve to od- 
nose u grad, jer tu je porez, tu su opanci, tu je 
odjeća. A smrt? Ona nije težak problem. Ro- 
dili smo se, moramo i umrijeti. Glavno je, da naš 
račun s drugim Bogom bude što povoljniji. Naći 
će se nekoliko dasaka, koji sirotinjski cvijet — 
većinom poljski — po koja svjećica i mnogo 
suza, iskrenih i toplih. 

Dva života i dva svijeta! Gospodski psi i si- 
rotinjska djeca, djeca našeg naroda, jer kona- 
čno mi smo u glavnome svi sirotinja. Pa zar to 
da nije jedan važan problem? Pasji život djece 
i gospodski život pasa! DR Z. ŠPRAJCER 


959 


Naš roman 


JANINA PJESMA 

ENGLESKI NAPISALA FLORENCE L. BARCLAY - PREVODI VOJMIL RABADAN 


XXVIII 

DOPUST SESTRE R0SEMARY. 

Toga su dana prvi put zajedno večerali uz 
svoj mali okrugli stolić, i ta je večera bila pravi 
i potpuni uspjeh. Svi mali trikovi sestre Rosemary 
protekoše neobično glatko, na veliko zadovolj- 
stvo Garthovo. Napetost popodneva izazvala je 
reakciju veselja. Nekoliko pitanja, koje je Jane 
spretno postavila, potakoše pričanje anegdota 
o vojvotkinji i njezinim životinjama mitjenicama, 
te se ime miss Champion ponavljalo pri tom vrlo 
često, a u tome su oboje uživali. Otkrivajući, 
kakvo mjesto zauzima u Garthovom sjećanju, 
Jane je osjećala divno ganuće. Činilo joj se, kao 
da joj sve obećava, da joj ne će biti teško za- 
uzeti opet prvo' mjesto i u Garthovu srcu, kad 
ograde nesporazumka jednom padnu. Nakon 
ručka mladić je dugo ostao uz glasovir ispunja- 
jući sobu ljupkom glazbom. Jedan ili dva puta 
javila se predigra Ružarija, ali ju je smjesta za- 
mijenio drugi neki motiv: činilo se, da se ta 
predigra vraća kao vječna mora, koju odmah 
nastoji otjerati. 

Kad je Garth ustao od glasovira i povratio se 
u svoj naslonjač držeći se crvene uzice, sestra 
Rosemary reče umiljato: 

»Gospodine Dalmain, da li biste mi mogli do- 
pustiti, da odem na nekoliko dana koncem 
tjedna ?« 

»Oh, oh, zašto?« klikne Garth. »Kamo ho- 
ćete otići? I za koliko vremena? Znam dobro, da 
bih nakon tolikih dokaza požrtvovnosti morao 
reći: ,Pa razumije se! Svakako!’ Ali ja to doista 
ne mogu. Vi ne možete zamisliti, kakav je bio 
život bez vas onog vašega week-enda. Taj mi 
se week-end pričinio kao da traje čitave mje- 
sece, usprkos Brandove prisutnosti. To je sva- 
kako i vaša krivnja, zašto ste mi postali tako 
potrebni?« 

Sestra se Rosemary nasmiješi. 

»Ne ću izostati dugo vremena, mislim. Narav- 
no, ako vi želite, da se povratim. Kanim da ve- 
čeras napišem pismo, o kojemu sam vam go- 
vorila, otpremit ću ga sutra, a nužno je, da ja 
izbliza slijedim pismo. Moram biti kod svojega 
prijatelja, kad primi pismo ili barem odmah za- 
tim. Vjerujem, nadam se, da će on smjesta za- 
želiti moju nazočnost, čim pročita moju posla- 
nicu. Danas je ponedjeljak, mogu li otputovati 
u četvrtak?« 

Izgledalo je, da je ubogi Garth poražen. 

»Zar sestre običavaju napuštati svoje bole- 
snike, da idu gledati, kako su njihovi dragani 
primili njihova pisma?« upita rugajući se pri- 
jateljski. 

»Ne, gospodine, sestre to ne običavaju,« od- 
govori sestra Rosemary ozbiljno, »ali ovo je 
izniman slučaj.« 

»Brzo javit ću Brandu.« 


»On će vam poslati sposobniju sestru, na koju 
ćete osim toga moći barem računati.« 

»Oh, zločesta ženice!« klikne Garth. »Kad bi 
miss Champion bila ovdje, čestito bi vas prodr- 
mala. Vi sasvim točno znate, da ste nezamjen- 
ljivi.« 

»Previše ste dobri, kad tako govorite,« od- 
govori s velikim poštovanjem sestra Rosemary. 

Pa dometne: 

»Zar miss Champion običaje da prodrma 
ljude?« 

»Jest, kad je netko dosadan, ona veli, da bi 
ga najradije prodrmala.« 

»A je li miss Champion bila tako čvrsta, da 
bi tu prijetnju mogla i izvršiti?« 

»Mogla bi svakako, kad bi htjela, ali ona to 
nikada ne će, jer je sama dobrota i praštanje.« 

Sestra se Rosemary nasmije ponešto nervo- 
znim smijehom. 

»Evo Simpsona,« reče. »Veče je brzo prošlo. 
Dakle, dogovorili smo se, zar ne? Mogu otpu- 
tovati u četvrtak?« 

»Bespomoćan sam,« reče Garth, »nemam vla- 
sti da kažem: ne. Ali pretpostavimo, da se vi ne 
vratite. Što onda?« 

»Onda ćete brzojaviti doktoru Brandu!« 

»Čini mi se doista, da me vi želite ostaviti,« 
reče Garth predbacujući. 

Sestra Rosemary nasmije se malko još jed- 
nom i udalji se od ispruženih ruku Garthovih. 

Kad je Jane te večeri zatvorila i predala Sim- 
psonu poštansku vreću, u nju je bila turila dva 
pisma: jedno je bilo upravljeno »Georgini, voj- 
votkinji od Meldruma, Portland place,« a dru- 
go »Sir Derycku Brandu, Wimpole Street.« Na 
obim pismima nadopisala je: »U slučaju, da na- 
slovnika nema, poslati odmah za njim.« 

XXIX 

»NEŠTO ĆE SE DOGODITI.« 

Utorak je protekao prividno bez ikakva na- 
ročita događaja. 

Ako je sestra Rosemary i primijetila na Gart- 
hovu licu trag neke umornosti, koji je odavao, 
da je žalost odnijela slijepcu san, napravila se 
kao da ništa ne opaža. 

Dvije su depeše stigle ujutro sestri Rosemary. 
Prva joj je došla, dok je čitala Garthu jedan 
članak iz Timesa. Simpson ju je donio veleći: 

»Brzojav za vas, miss!« 

Sestra Rosemary uzme papir, ispriča se, što 
prekida čitanje, i otvori brzojav. Dolazio je od 
vojvotkinje i glasio je: 

»Vrlo nezgodno, kako dobro znate, ali odla- 
zim iz Eastona večeras. Očekujem nove upute u 
Aberdeen-u.« 

Sestra se Rosemary nasmiješi i spremi brzo- 
jav u džep. 

»Nema. odgovora, hvala vam, Simpson.« 

»Nadam se, da nijesu zli glasi?« upita Garth. 

»Ne,« odgovori sestra Rosemary, »ali moj 

odlazak u četvrtak postaje neizbježiv. Taj brzo- 
jav šalje mi neka stara tetka, koja polazi u 
kraj mojega prijatelja. Ja moram stići prije nje 
onamo, inače će nastati zapletaji bez kraja i 
konca.« 

»Uvjeren sam, da vas ne će vrše pustiti otići, 
kad vas jednom nade,« reče Garth klonulo. 

»Zar vi to doista vjerujete?« odgovori sestra 
Rosemary smiješeći se nježno. 

Pa nastavi prekinuto čitanje. 

Drugi je brzojav stigao nakon luncha. Garth 
je sjedio za glasovirom svirajući Pogrebni marš 
Beethovenov, a snažni akordi glazbe razlijegali 
su se prostranom sobom. Nenadana pojava 
Simpsona na vratima učini se nesnosna sestri 
Rosemary, te ona metne prst' na usta, pa svojim 
gluhim i čvrstim korakom pređe preko sobe i 
uzme brzojav. Povratila se na svoje mjesto i 
počekala da zadnji štropot bubnja umine. Tada 
otvori žuti omot i baš kad ga je otvarala, do- 
godi se nešto čudno: Garth poče da svira Ružarij. 
Dok je on prebirao bisere, sestra Rosemary pro- 
čita svoju depešu. Bila je od doktora Branda i 
sadržavala je slijedeće: 

»Posebnu dozvolu lako dobiti. Flovver i ja 
stići ćemo, kad zaželite. Brzojaviti ponovo.« 

Na glasoviru je Ružarij svršavao. 

»Što da sada sviram?« javi se najednom Garth. 

»Dođi, Duše presveti,« odgovori sestra Ro- 
semary i prigne glavu. 

* 

Došla je srijeda, prvi svibnja. Prekrasan dan. 

Garth je bio u perivoju prije doručka, pa dok 
je prolazio pod prozorima, Jane ga je čula, ka- 
ko pjeva. Nagnula se napolje. Oh, kako je gor- 
jela od želje, da mu dovikne: »Dragi, dragi moj, 
dobro jutro! Bog vas čuvao danas!« 

Što će donijeti taj dan? Dan, kad će njezina 
ispovijed i obrana stići Garthu? On je bio tako 
mlad u mnogom pogledu, tako vesela srca, 
osjetljiv kao pravi umjetnik, pun mašte usprkos 
svojoj strašnoj nesreći... Ali ondje, gdje je 
njegov muški ponos bio u pitanju, on je znao 
očuvati svoje pravo da bira i odlučuje, ne pod- 
liježući uplivu tuđih mišljenja; tada je postajao 
tvrd, neslomiv. 

I dok je Jane stajala tog jutra pred svojim 
prozorom, nije nikako znala, hoće li je večer 
vidjeti na putu u Aberdeen, kako se vraća u En- 
glesku, ili će je zateći zauvijek u okrilju Gartho- 
ve ljubavi. 

Sestra Rosemary siđe na doručak. Garth je 
unišao pjevuckajući kroz pokrajna vrata terase, 
koja su ujedno služila kao prozor. Izgledao je 
najveselije, najbezbrifžnije volje. U topliku je 
bio ubrao jedan ruži'n pupoljak i zataknuo ga 
u zapućak kaputa. U ruci je držao krasnu ružu. 

»Dobro jutro, miss Gray,« klikne, »divna li 
jutra danas, prvoga svibnja! Ustao sam kao 
ševa, ubogi Simpson čuo je moju zvonjavu u pet 
sati, ali nisam mogao ostati u krevetu. Probu- 
dio sam se sa osjećajem: nešto će se dogoditi. 
Kad sam bio malen i kad bi mi se to činilo, Mar- 
gery mi je govorila: ,Ustajte brzo, master Garth, 


da se to dogodi čim prije!’ — Hvala vam, Simp- 
son, hvala.« 

Simpson se zadržao, da dovede gospodara na 
njegovo mjesto, a onda ukloni poklopce sre- 
brenih grijalica i ode. Netom je on zatvorio vra- 
ta, Garth se nagne preko stola i položi ne pre- 
varivši se ružu na tanjur sestre Rosemary. 

»Ruža za Rosemary,« reče. »Zakitite se s 
njom, ako mislite, da on ne bi imao ništa proti 
to nm. Razmislio sam o mladiću i tetki. Htio bih, 
da ih pozovete oboje, nek dođu ovamo, mjesto 
da vi otputujete u četvrtak. Ja ću zabaviti tetku, 
dok se vi budete objašnjavali sa svojim prija- 
teljem. A onda, kad se sve uredi na vaše potpu- 



SLIJEPA PROSJAKlNJ*A 

no zadovoljstvo, otpravit ćemo ih njihovim ku- 
ćama. Ah, miss Gray, dajte ih pozovite, mjesto 
da me sutra ostavite.« 

»Gospodine Dalmain,« reče sestra Rosemary 
pružajući mu šalicu, »ovo vam svibanjsko ju- 
tro udara u glavu; pozvat ću staru Margery, ona 
zacijelo poznaje simptome.« 

»Ne radi se o tome,« reče Garth. 

A onda nastavi povjerljivo: 

»Sestro Rosemary, velim vam, da će se nešto 
dogoditi. Kad se ja ovako' osjećam, uvijek se 
nešto dogodi, mogao bih vam o tome pričati 
čitave pripovijesti. Ali ja vam zacijelo dosa- 
đujem?« 

»Nipošto!« protivila se učtivo sestara Rose- 
mary, »jedino bih htjela, da doručkujete, ta po- 
šta će začas biti ovdje.« 

»Oh, pošaljimo u šaš pisma,« klikne Garth, 
»uzmimo si danas praznik, ta prvi je svibnja!« 

Sada, kada je napolju hladno, čovjek treba 
izdašniju i hraniviju hranu, kako bi mu tijelo 
bilo otporno protiv prehlade i bolesti. Zato se 
p repo ruča da do ručku jete Mirim kakao, 
koji je veoma hraniv i okrepljujući. Omot Mi- 
rim kakaoaza četiri osobe stoji svega D 1. — 


»Gospodine Dalmain,« ponovi sestra Rose- 
mary, »ako ne ćete na budete razboriti, prisilit 
ćete me, da pozovem Margery!« 

» Vi se zato čudite, jer me nijeste još nikada 
vidjeli jednoga dana, — kad će se nešto do- 
goditi,« ustvrdi još jednom Garth. 

Što je sestra Rosemary mogla, nego odustati 
od opominjanja. Uostalom kad je vreća pisama 
stigla, njezine primjedbe nisu uopće dobile od- 
govora. Garth je za glasovirom pjevao vesele 
pjesmice, koje su odzvanjale kao srebrena zvon- 
ca, kad se vrata otvoriše, a stara Margery uni- 
đe svečano u pregači od crnog satina i vrtnom 
ogrtaču. Pošla je ravno glasoviru i položila nje- 
žno ruku na rame Garthovo. 

»Master Garthie,« reče, »hoćete li povesti 
svoju staru Margery u šumu ovog blistavog svi- 
banjskog jutra?« 

Garthove ruke ostaviše smjesta glasovir. 

»Ta razumije se, da hoću, a znate, Margery, 
nešto će se dogoditi!« 

»Znam, dječače moj,« odgovori starica nježno. 

A izraz, kojim se njezine oči okrenuše k lije- 
pome licu lišenom vida, izazove suze u Janinim 
zjenama. 

»I ja sam se također probudila s tim osjeća- 
jem, master Garthie. Idimo u šumu slušati glas 
zemlje, drveća i cvijeća: oni će nam reći, čeka 
li nas radost ili nesreća. . . Dođite, dragi moj 
dječače!« 

Garth ustane kao u snu. Bio je tako lijep i 
mlad usprkos ugaslih očiju, da je Janino srce 
gotovo prestalo kucati. - 

Kad je nakon samotne šetnje po pusti sišla na 
lunch, začudila se zatekavši Gartha., kako već 
sjedi za stolom. 

»Miss Gray,« reče on ozbiljno čuvši, da je 
ušla, »moram vam se ispričati radi svojeg ju- 
trošnjega ponašanja. Bio sam što se u ovom 
kraju kaže ,fey’. 1 ) Margery me shvaća, kad me 
spopane takovo raspoloženje. Poslušao sam našu 
dobru majčicu zemlju, i ona mi je otkrila svoje 
tajne. Legao sam pod borove i prospavao malo; 
zatim sam se probudio bistra duha i pripravan 

') Škotski izraz, znači „praznovjeran". 


za ono, što mi današnji dan mora donijeti. Jer 
ovaj će dan svakako donijeti nešto. To nije 
obmana. Danas je veoma važan dan. I Margery 
to dobro zna.« 

»Možda će biti zanimivih vijesti u vašim pis- 
mima,« natukne sestra Rosemary. 

»Doista!« sjeti se Garth, »ja sam zaboravio, 
da nismo otvorili jutrošnju poštu. Učinit ćemo 
to odmah nakon luncha. Ima li mnogo pisama?« 
»Čitava hrpa!« 

»Dobro, proučit ćemo ih sve polako.« 
iPola sata kasnije Garth je sjedio na svojem 
običnom mjestu okrenuvši pažljivo lice prema 
svojoj tajnici. Bio je opipao pisma, među ko- 
jima se nalazilo jedno zapečaćeno, kojemu je 
pečat bio šljem sa spuštenim vizirom: sestra je 
Rosemary vidjela, kako je problijedio, čim su 
ga se njegovi prsti dotakli. Nije ništa primije- 
tio, ali je, kao i prvi put, turio pismo ispod osta- 
lih, da bude posljednje. 

Kad je sestra Rosemary dovršila čitanje po- 
šte, dohvati to pismo. Sve je bilo tiho. Bili su 
sami. U perivoju se čulo zujanje pčela. Miris 
cvijeća dopirao je u sobu. Nitko nije ometao 
njihovu samoću. Sestra podigne sa stola omot. 

»Gospodine Dalmain, evo jednog pisma sa pe- 
čatom od crvenog voska. Na njemu je šljem 
sa . . .« 

»Znam,« upadne Garth,« ne trudite se da mi 
ga opisujete. Otvorite pismo, molim vas.« 

Sestra Rosemary otvori omot. 

»To je veoma dugo pismo, gospodine Dal- 
main.« 

»Doista? Molim vas, budite tako dobri i pro- 
čitajte mi ga.« 

Kratak muk. Sestra Rosemary držala je pi- 
smo pred očima, ali glas nije htio da iziđe iz 
njezina grla. Garth je čekao ne govoreći ništa. 
Najposlije sestra Rosemary istisne: 

»Zapravo, gospodine, ovo mi se pismo čini 
posve povjerljivo. Teško mi je, da vam ga pro- 
čitam.« 

Garth primijeti uzbuđenost u njezinu glasu, 
pa se prijazno okrene k njoj: 

»Ne uznemirujte se, drago dijete, vas se ta 
stvar ne tiče. Doista, pismo je povjerljivo. Ali ja 
nemam nikakve mogućnosti da mu doznam sa- 
držaj, osim vašim posredovanjem. Osim toga, 
dama, čiji je pečat šljem sa perjanicom, ne mo- 
že imati ništa tako intimno da mi kaže.« 

»Ah! baš naprotiv,« ustvrdi drhtavim glasom 
sestra Rosemary. 

Garth šuteći razmisli, a onda reče: 

»Okrenite stranicu i pročitajte potpis. 

»Pismo ima više stranica.« 

»Okrenite dakle više stranica,« naloži Garth 
strogo.. »Nemojte, da čekam. Kako je to pismo 
potpisano?« 

»,Vaša žena,’« dahne sestra Rosemary. 

Učinilo, joj se, da se Garth najednom pretvo- 
rio u kamen. A onda, nakon teške šutnje, on is- 
pruži ruku. 

»Miss Gray, molim vas to pismo. Hvala. Že- 
lim biti sam četvrt sata. Bio bih vam zahvalan, 

kad biste ostali u blagovaonici, kako nitko ne bi 
unišao ovamo. Ne ću, da me nitko smeta. Na- 
kon četvrt sata budite tako ljubezni i povratite 
se.« 

Govorio je tako hladnokrvno, da je Jane 
osjetila, kako je svijest ostavlja. Kakav vanjski 
znak uzbuđenja bio bi je ohrabrio. Ali ovo je 
bio čovjek, koji je onako odlučnim korakom 
sišao niz lađu male crkvice i udaljio se od nje . . . 
Ovo je bio čovjek, koji je nakon toga imao hra- 
brosti da smatra događaj, koji se među njima 
odigrao, kao konačno završen, čovjek od ko- 
jega nije potekla nijedna molba,, nijedna uspo- 
mena, nijedan prigovor. A ovome je čovjeku 
ona potpisala pismo: »Vaša žena«. 

Jane, koja u čitavom životu nije upoznala 
straha, osjetila ga je sada. 

Izišla je bez buke. To je bio najbeskonačniji 
četvrt sata, koji je ikada doživjela. Bila je svi- 
jesna strašne unutrašnje borbe, koja se odigra- 
vala u obližnoj mirnoj sobi. Garth se spremao 
da stvori neku odluku ne znajući ni za jedan 
razlog, koji je ona navela. Posebnom nekom 
igrom sudbine čuo je iz njezina pismo samo 
dvije riječi, ali to su bile odlučne riječi, dvije 
riječi, koje su bile plod svega onoga, što je pret- 
hodilo. Te su. mu dvije riječi u tren oka otkrile 
cilj pisma i kakovo je duševno stanje žene, koja 
mu piše. 

Jane je hodala gore-dolje u strašnoj stisci 
neizvjesnosti. Sjetila se utješljivo, koliku moć 
ima istina u duši umjetnika. Kad mu je sestra 
Rosemary kazala za njegovu sliku »Supruga«: 
»To je triumf umjetnosti!«, Garth je uzvratio: 
»To je triumf istine!« Zar ne će naslutiti, da taj 
potpis izražava istinu, ti zar ne će biti sretan, da 
»njegova žena« dođe k njemu, osim ako mu je 
priznanje u pismu ne prikaže nedostojnom? 

Najednom Jane shvati golemu prednost, koju 
joj pruža činjenica, da će Garth, kad bude slu- 
šao pismo, već znati zaključak, koji je bilo ne- 
moguće metnuti na početak. Zahvalila je za to 
Bogu, li osjećaj mira i pouzdanja siđe u njezinu 
dušu. 

Četvrt sata prošao je. Jane pređe preko halla 
čvrstim i nečujnim korakom, zastane časak na 
vratima knjižnice, da potisne samu sebe u po- 
zadimi ... i sestra Rosemary uniđe. 

XXX 

ISPOVIJED 

Garth je stajao kod prozora i nije se odmah 
okrenuo. Sestra Rosemary potraži očima pismo 
i ugleda ga na stolu. Izgledalo je, kao da ga je 
netko zgužvao u kuglicu i bacio u koš, pa onda 
opet Izvadio. Svakako, bilo je brižljivo razmo- 
tano i ležalo je na dohvat ruci sestre Rosemary. 
Kad je Garth ostavio prozor, da se povrati svo- 
jem naslonjaču, njegovo je izobličeno lice jasno 
odavalo žestoku unutrašnju borbu. Ostavljao je 
utisak bića, lišenog vida, koje se očajno napre- 
zalo da vidi. Njegovi obrazi, koji su maločas 
bili tako blijedi, sada su plamtjeti, a gusta mu 


kosa, uvijek pažljivo počešljana, bila je rašču- 
pana. Ali kad je progovorio svojoj tajnici, nje- 
gov je glas bio mirain. 

»Draga moja miss Gray,« rekao je, »mi ima- 
mo pred sobom tešku zadaću. Primio sam eto 
pismo, kojemu bezuvjetno moram doznati sa- 
držaj. Prisiljen sam zamoliti vas, da mi ga pro- 
čitate, jer nema nipošto nikoga drugoga, tko 
bi to mogao učiniti. Razumijem, koliko će vam 
ta dužnost biti neugodna, jer će vas učiniti po- 
srednikom između dvaju ranjenih i rastavljenih 
srdaca. Hoću li vam tu stvar olakšati i učiniti 
manje bolnom, ako vas uvjerim, drago dijete, 
da ne poznam nikoga, s čijih bih usana saslušao 
sadržaj toga pisma sa manje boli? Vjerujte mi, 
nemajući svojih očiju najradije bih izabrao 
vaše, da to pročitaju. Jer sam uvjeren, da mogu 
imati potpuno povjerenje; da ćete vi dobrohot- 
no prosuditi i osobu, koja piše, i mene samoga 
i da ćete vjerno zaboraviti sve, što treće lice ne 
bi smjelo da dozna.« 

»Hvala, gospodine Dalmain,« reče sestra Ro- 
semary. 

Garth se nasloni leđima na svoj naslonjač i 
zastre oči rukom. 

»A sada, molim vas, počnite!« 

I sestra Rosemary poče čitati vrlo jasno i 
vrlo mirno. 

»Dragi Garth, kad mi ne ćete dopustiti da do - 
đem k vama, niti mi dati mogućnosti da vam 
rečem usmeno, dok bismo vi i ja bili sarmi, ono, 
što mora da se kaže, prisiljena sam da vam pi- 
šem. To je vaša krivnja, Dal, a oboje od nje 
patimo. Jer kako mogu da vam slobodno pišem, 
kad znam, da se vi slušajući me ne ćete moći 
otresti dojma, da ja uvlačim nekoga trećega u 
ono, što bi moralo biti sveto jedino za nas dvoje? 
A ipak moram da pišem slobodno, jer je nužno, 
da vi shvatite: vaša i moja budućnost ovisi o 
vašem odgovoru na ovo moje pismo. Moram 
dakle pisati tako, kao da ćete ga vi sami imati 
u ruci i čitati. I zato, ako se ne možete potpuno 
pouzdati u svoju tajnicu, recite joj, ne-k vam 
vrati ovo pismo ne oikrenuvši prve stranice, i 
dopustite mi, da vam dođem sama reći sve 
ostalo.« 


Veliko veselje pruža cijeloj obitelji 



KODAK 

fotografski aparat 


Zahtjevajte pros- 
pekt O od Kodak 
d. s o. j., Zagreb, 
Ilica 24. (Povoljni 
uvjeti otplate). 


963 




»Ovo je kraj stranice,« reče sestra Rosemary 
I počeka. 

Garth nije otkrio lica. 

»Ja se u svoju tajnicu pouzdajem potpuno, a 
Ona ne smije doći,« izusti on. 

Sestra Rosemary okrene stranicu i nastavi 
čitati: 

»Hoću, da shvatite, Garth, da je svaka riječ, 
koju pišem ovdje, sušta istina. Ako prekopate 
malo po svojem sjećanju, dopustit ćete, da sam 
ja po naravi istinoljubiva. A ipak, Garth, ja 
sam vam jednom slagala. Ispovijed, koja sli- 
jedi, odnosi se na tu jedinu laž. Lako ćete uvi- 
djeti, da i ne ističem posebno, koliko me to po- 
nizuje, što se moram silom ispovijedati čovjeku, 
koji je odbio da primi od mene i jednostavni 
prijateljski posjet. Sjetit ćete se također, da ja 
po svojoj prirodi nijesam baš ponizna, već da 
naprotiv posjedujem izvjesnu mjeru opravdana 
ponosa. Možda ćete po veličini napora, koji 
sama sebi namećem, moći izmjeriti veličinu moje 
ljubavi. Bog neka vam pri tome pomogne, moj 
dragane, moj ubogi osamljeni dragane!« 

Sestra Rosemary najednom stane, jer je Garth 
na te neočekivane nježne riječi, koje mu je Jane 
upravljala, naglo ustao i zakoračio nekoliko ko- 
raka naprijed, kao da hoće izbjeći iskušenju, 
koje nadmašuje njegovu snagu. Ali začas se 
svladao, sjeo opet natrag i potpuno sakrio lice. 
Sestra Rosemary prihvati opet čitati. 

»Ah, koliko sam skrivila i vama i sebi! Lju- 
bljeni moj, sjećate li se orne večeri na terasi u 
Shenstone-u, kad ste me zamolili da budem 
vaša žena, kad ste me nazvali tim imenom? Ja 
sam to već bila, premda ni sama nisam to shva- 
ćala. Silno sam se začudila, jer sam u stvarima 
srca bila potpuno neiskusna, a sve ono, što sam 
u sebi osjećala, bilo je novo i zbunilo me je. Ali 
čak i u tom času moje vas je srce proglašavalo 
svojim gospodarem. A kad ste svoje ruke ovili 
oko mene, i kad je vaša mila glava počinula na 
mojim grudima, upoznala sam prvi put, što 
znači riječ ekstaza, i ništa više ne bih bila mogla 
zatražiti od neba, osim da produži te časove 
neizrecive slasti.« 

Glas sestre Rosemary slomio se najednom, 
i čitanje prestade. Garth se nagnuo naprijed, 
glavu je spustio na ruke, a jecanje bez suza za- 
grcalo mu u grlu. 

Garth je prvi došao k sebi. Ne dižući glave 
pružio je ruku, kao da hoće nekoga zaštititi. 

iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiimiiiiiimiiiiimiii 

Jod širi krvne žile, snizuje tlak krvi, protanjuje i čisti 
krv, regulira izmjenu hormona i krvi. 

RAĐEN'SKA 

sadržava jod upravo u najljepšoj količini. 

Jod djeluje u malim količinama i takova optimalna 
množina nalazi se upravo u Radenskoj! 

Osim joda ima Radenska ogromnu količinu drugih lje- 
kovitih sastavina za srce, bubrege, mokraću, žuč, 
hormone i živce. 

Zato je Radenska tako pitka, dobra i zdrava! 

IIIIIIIIIIII1II1IIIIIIIIIIIIIIIIIII1IIIIIIIIIIIIIIII1IIII1III1IIII11IIIIIIIII 


»Ubogo dijete,« izusti, »kako mi vas je žao! 
Da je to pismo stiglo barem za Brandova bo- 
ravka! Ali moram vas moliti, da nastavite; je- 
dino pokušajte čitati, a da ne shvaćate, ja je- 
dini moram da shvatim.« 

Sestra Rosemary nastavi: 

»U času, kad ste podigli glavu i pogledali me, 
— ah! one mile oči! — vaš mi je pogled najed- 
nom povratio svijest same sebe, sjetila sam se 
svojega lica..-, i shrvana osjećajem svoje ne- 
savršenosti privinula sam vašu glavu na srce 
svoje, da me vaše oči ne bi više mogle gledati. 
Sada sam svijesna, kako ste vi mogli protuma- 
čiti tu gestu! Garth, kunem vam se, kad ste me 
vi ponovo pogledali i nazvali me imenom 
supruge, tada mi je prvi put sinulo u pameti, 
da taj neobičan doživljaj znači naše vjenčanje. 
Ovo mora izgledati nevjerojatno, ali sjetite se, 
da sam ja dotada bila navikla samo na ljubazno 
drugarstvo, i ne zaboravite, dragi učitelju moje 
duše, da sam vas uvijek smatrala mnogo mla- 
đim od sebe i da nikada, pa niti u našim nježnim 
prijateljskim vezama nakon koncerta u Overde- 
ne-u, nijesam pomislila na ljubav. 

Ni jeste zacijelo zaboravili, kako sam zatražila 
od vas dvanaest sati, da vagnem svoju odluku; 
vi ste mi odmah udovoljili (jer vi ste, Garth, bili 
savršeni u svakom pogledu) i otišli ste od me- 
ne .. . Kasnije ću vam, ljubljeni moj, ispričati 
potanko, one satove, koji su za tim slijedili, 
barem nadam se, da ću to moći. 

Ali sada vam moram otkriti uzrok, koji nas 
je rastavio u svoj njegovoj rugobi. Znala sam, 
da ste vi strastveni poklonik ljepote u svim nje- 
zinim oblicima. U svoj mali zaključani dnevnik 
bila sam zapisala jedan razgovor, koji smo mi 
vodili o nekome propovjedniku, čija vas je ru- 
goba najprije bila odbila, ali njegovo vam se 
lice kasnije pričinilo osvijetljeno ljepotom unu- 
trašnje misli. No vi ste uza sve to dodali, da bi 
za vas bila tortura gledati uvijek pred sobom 
takvo lice . . . 

Ja sam one kobne noći pročitala nažalost po- 
novo te retke i jedan i dva puta ... I nijesam 
imala dovoljno povjerenja u vašu ljubav, da bi 
mogla podnijeti nesavršenost mojega lica . . . 
Nisam još bila vidjela sebe vašim očima, kao što 
mi se kasnije dogodilo. Pomislila sam, da ću i 
vama i sebi prištediti ljuto kajanje i gorko ra- 
zočaranje u budućnosti, ako odlučno odstranim 
nečuvenu sreću, koja se pružala. 

U malodušnom osjećaju, koji je ovladao sa 
mnom, rekla sam sebi sama: ,Što, zar da tog 
mladog efeba privežem uz moju ružnoću, pa da 
on postaje sve ljepši, dok ja budem postajala 
sve starija i sve ružnija?!’ Kako sve to izgleda 
jadno sada, kad poznam snagu vaše ljubavi! 
Ali tada sam mislila, da je moje umovanje is- 
pravno i razborito, i odlučih rastrgana srca da 
kažem: ne! Ah, vjerujte mi, nisam ni izdaleka 
naslućivala, što će to značiti vama! Držala sam, 
da ćete smjesta preći na neku drugu fantaziju. 
Iskreno vam govorim, Garth, pomislila sam, da 
ću samo ja patiti zbog toga. 

Zatim je iskrslo pitanje: kako da vas odbi- 
jem? Ako vam navedem pravi razlog, znala sam, 
vi biste me prisilili da povjerujem, kako se va- 
ram. Tada, ljubljeni moj, u strahu da ne popu- 
stim, slagala sam vam. Ne ispričavam se, ne bra- 
nim se, već se naprosto ispovijedam, pouzdava- 
jući se u vašu velikodušnost, koja će mi zacijelo 
priznati, da vas nikakav drugi odgovor, osim 
onoga, koji sam vam dala, ne bi bio udaljio . 

Ah, uboga Jane, koliko je pretrpjela! Da ste 
je vidjeti, kad je ostala sama u onoj crkvici, 
kako vas doziva, kako opoziva svoje riječi, kako 
•obeća je sve, kako pogibajući od čežnje osluš- 
kuje, ne će li čuti bahat vaših koraka! ... Ali 
moj Garth nije čovjek, koji bi očekivao na vra- 
tima mušice jedne žene. 

Godina, koja je nakon toga slijedila, tako je 
ugrozila moje zdravlje, te je Deryck Brand iz- 
javio, da se raspadam i naložio mi je da putu- 
jem. Tada sam u krepčoj atmosferi među novim 
slikama, počela zdravije gledati na život. Pro- 
šlog mjeseca ožujka, u Egiptu, došla sam do 
zaključka, da ne mogu više živjeti bez vas. Osje- 
ćala sam takvu potrebu vaše ljubavi, takvu če- 
žnju, da vam dadem svoju, te sam odlučila ukr- 
cati se na prvi parobrod i pozvati vas. U tom 
■času, ljubljeni moj, doznala sam!... Napisala 
sam vam pismo, moleći dozvolu, da smijem po- 
, letjeti k vama, ali mi je bila, uskraćena! 

Potpuno mi je razumljivo, da vi možete reći: 
,Nije imala pouzdanja u mene, kad sam vidio. 
Sada, kad sam slijep, ne boji se više ničega!’ 
Garth, vi to doista možete reći, ali to nije istina! 

Nedavno sam dobila sigurne dokaze, da sam 
se varala i da bih se bila morala pouzdati u vas. 
Te ću vam dokaze kasnije reći. Sve, što mogu 
da vam kažem, jest to: kad bi vaše lijepe blista- 
ve oci mogle da vide, vidjele bi .ženu, koja je 
potpuno vaša, bez ikakve skrivene misli. A kad 
bi joj se u duši javila kakva bojazan u pogledu 
njezinog lica ili osobe, ona bi naprosto rekla: 
,Moje lice i osoba svidjeli su se njemu, njegovi 
su; ja više nemam prava da ih kritiziram, jer 
ne pripadaju više meni, nego njemu.’ Ljubljeni 
moj, ne mogu još da vam otkrijem, kako sam 
postigla to uvjerenje. Ali imam nepokolebljive 
dokaze o vašoj vjernosti i ljubavi. 

Čitav se problem svodi na ovo: možete li mi 
oprostiti? Ako možete, doletjet ću smjesta. 
Ako mi ne možete oprostiti, pokorit ću se! Ali, 
< dragi moj, srce, na kojemu je vaša glava jed- 
I dom počinila, kuca jedino za vas. Ako ga tre- 
| bate, ne odbijte ga. 

Napišite mi samo dvije riječi svojom rukom: 
j »Praštam vam.’ To je sve, što tražim. Netom do- 
| bijem te dvije riječi, stići ću k vama. Nemojte 
1 kazivati u pero svojoj tajnici nikakvo pismo. 
I To ne bih mogla podnijeti. Napišite naprosto, 
| ako to možete potpuno iskreno učiniti: ,Pra- 
! štarn vam’ i pošaljite te dvije riječi onoj, koja 
f se usuđuje potpisati 

Vaša Žena.« 


Soba je bila neizrecivo mirna, kad je sestra 
Rosemary dovršila čitanje. Odložila je pismo i 
počekala. 

Nakon kratke stanke Garth podigne glavu. 

»Ona traži od mene, da učinim nešto nemo- 
guće,« izusti. 

I smiješak polagano izgladi njegovo zgrčeno 
lice. 

Jane očajno pritisne ruke na grudi. 

»Ne možete napisati , praštam vam’?« upita 
sestra Rosemary. 

»Ne,« reče Garth, »ne mogu. Dijete moje, 
dajte mi list papira i olovku.« 

Sestra Rosemary položi zatraženo na dohvat 
njegove ruke. 


Garth dohvati olovku, nađe pipajući papir, 
potraiži mu rub lijevom rukom, a prstima desne 

napipa sredinu, pa krupnim posve jasnim slo- 
vima napiše dvije riječi. 

»Je li čitljivo?« zapita pružajući papir sestri 
Rosemary. 

»Sasvim čitljivo,« odgovori ona, jer je to ka- 
zala prije, nego li su njezine suze nakvasile 
papir. 

Mjesto riječi , praštam vam’, Garth je bio na- 
pisao , ljubim vas’.« 

»Možete li to odmah baciti na poštu?« upita 
Garth muklim i i uzbuđenim glasom. »Ona, će 
smjesta doći . . . Oh, Bože, ona će doći! Ako pi- 
smo otputuje večeras, ona će moći da bude ovdje 
prekosutra.« 

Sestra Rosemary uzme Janino pismo i gotovo 
nadljudskim naporom uspinje da izusti: 

»Gospodine Dalmain, pismo ima i post-scrip- 
tum. U njemu stoji: , Pišite u Palace-Hotel, 
Aberdeen’.« 

Garth skoči. 

»JJ Aberdeen?« poviče. »Jane je u Aberde- 
en-u! Ali to znači, da može stići ovamo već su- 
tra, ako ujutro primi ovaj papir! Jane! Jane! 
Draga sestrice Rosemary, čujete li? Jane će 
sutra biti ovdje! Vi ste previše Engleskinja*, zato 
nijeste shvatili moje slutnje, ali Margery je 

znala, da imam pravo. Miss Gray, može li taj 
papir odmah otići na poštu?« 

»Ponijet ću ga sama, gospodine Dalmain,« od- 
govori ona. »Bit će mi vrlo milo, što mi se pruža 
prilika da se prošećem, a mogu se povratiti još 
prije čaja.« 

Kad je došla na poštu, nije poslala papir s Gar- 
thovim rukopisom: taj je bio sakriven na njezi- 
nim grudima. Ali poslala je dva brzojava: prvi 
»Vojvotkinji od Meldruma, Palace-Hotel, Aber- 
deen. Dođite neizostavno večeras vlakom u 5 
i 30«, a drugi »Sir Đerycku Brandu, Wimpole 
Street, London. Ali right.« 

XXXI 

OBJAVLJENJE »RUŽARIJA« 

Simpson je ostavio gospodara, koji se smje- 
stio u naslonjaču u knjižnici, pa je izišao u hali 
oko šest i po sati. Uto začuje odozgo lagani 
štropot i pogledavši gore ugleda vitku ženu, 
kako silazi niz široko 1 stubište od hrastovine. 

Simpson stane kao začaran. Više nego li ele- 
gantna večernja haljina, kojoj je struk bio oki- 
ćen starinskim čipkama, zapanjilo ga mirno 
lice, koje je odavalo sigurnost i snagu. 

»Simpson,« reče Jane, »moja tetka, vojvot- 
kinja od Meldruma, stići će večeras iz Aber- 
deen-a oko sedam i po sati sa svojom sobari- 
com, svojim komornikom i mnoštvom prtljage. 
Obavijestila sam Mrs Granu radi soba. Poslala 
sam kočiju na kolodvor, jer vojvotkinja ne može 
da vidi automobile. Kad Njezina Milost stigne, 
uvest ćete je smjesta u bibliteku. Večerat ćemo 
u blagovaonici oko osam sati i četvrt. Međutim 
Mr. Dalmain i ja imamo važnoga posla, i nitko 
ne smije da nam smeta prije vojvotkinjina do- 
laska. Jeste li točno razumjeli?« 

»Jesam, miss . . . milady,« izmuca Simpson, 
koga je nećakinja jedne nadvojvotkinje ispu- 
njavala dubokim strohopočitanjem. 

Jane se nasmiješi. 

»Miss će biti dovoljno, Simpson.« 

Pa ponosnim korakom prede hallom i uniđe 
u biblioteku. 

Garth je čuo, kako je unišla i zatvorila vrata. 
Njegovo izvježbano uho primijetilo je šuštanje 
duge suknje. 

»Ah, miss Gray,« reče, »zar ste spakovali 
svoju uniformu?« 

»Jest, dovršila sam svoj kovčeg.« 

Jane se polagano prošeta sobom i zadrži se 
časak kod kamina gledajući Gartha: bio je u 
svečanom crnom odijelu, kao one nezaboravne 
noći u Shenstone-u. Jane ga je promatrala. Ko- 
načno je njezin čas došao. Ali čak i u tom času 
tražila je Garthova ljubav, da bude oprezna i 
strpljiva. 

»Nijeste pjevali, kako ste mi bili najavili,« 
reče ona. 

»Nisam,« odvrati Garth. »Najprije sam to sme- 
tnuo s uma, a kad sam se kasnije sjetio svojeg 
obećanja, druge su me misli zaokupile . . . Ah, 
miss Gray, večeras ne mogu da pjevam, moja 
je duša nijema od čežnje.« 


»Razumijem,« reče Jane tiho, »stoga ću ja 
pjevati vama.« 

Lagano začuđenje odrazilo se na Garthovim 
crtama. 

»Vi pjevate?« upita, »Pa zašto onda nijeste 
ranije pjevali?« 

»Kad sam stigla ovamo, doktor me je Robbie 
zapitao, sviram li glasovir. Ja mu odvratih: , Po- 
malo’. Tada je on zaključio 1 , da svakako pomalo 
i pjevam i najstrože mi je zabranio, da vam mu- 
ziciram. Izjavio je, da ne dopušta, da vas potpu- 
no zaludimo.« 

Garth se nasmije veoma veselo. 

»To je doista slično starome Robbi-u,« reče. 
»A vi ćete se večeras usprkos njegovoj zabrani 
izložiti toj opasnosti i' zapjevati pomalo meni 
na veselje?« 

»Otpjevat ću vam samo jednu romancu. Eto, 
uzica je kraj vaše desne ruke. Između vas i gla- 
sovira nema ništa . . . vi ste mu sučelice. Ako 
hoćete da me zaustavite, treba samo da dođete.« 

Ona ode glasoviru i sjedne. 

Ružarij ima samo jedan akord predigre. Ona 
ga udari promatrajući Garthovo lice: vidjela je, 
kako se iznenada uspravilo, a izraz iznenađenja 
i očekivanja pokazao se na njemu. 

Tada ona zapjeva. Duboki, zvonki i ugodni 
glas vinu se u tišini: 

Satovi, što ih sprovedoh s tobom, ljubavi moja, 

Za me su krunica bisernih zrna, 

Svakog ih dana preturem jedno po jedno, 

Kao da gorljivo molim ružarij . . . svoj ružarij . . . 

Jane je tu morala prestati... Garth je bio 
ustao; nije izustio ni riječi, već je u jednom va- 
trenom naletu srnuo prema glasoviru. Ona se 
okrenula na okrugloj stolici, raskrilivši ruke, 
da ga primi. Garthova ruka, koja je jurnula na- 
prijed, obori se na tipke . . . 

Sad ju je našao. Klečao je ogrlivši je ruka- 
ma. A ona mu je svoje ruke ovila oko vrata 
s onom strastvenom nježnošću, koju je svih ovih 
teških tjedana prigušivala u sebi. 

On začas podigne k njoj lijepo lice lišeno 
pogleda. 

»Vi?« dahne. »Vi? Vi? Čitavo ovo vrijeme?« 

A onda pritisne glavu na Janine grudi. 

(Nastavit će se.) 


Vrhunac savršenosti ! 

Veliki kao i mali novi modeli 
1934 


’fiauMPi* 

pisaći strojevi 

Samoprodaja: 

Pavao Patrčević, Zagreb 

Petrinjska ulica 35. Telefon 56-78 

Književnost 

Veče recitacije najmlađe hrvatske 
lirike, održano je 9. o. mj. u 8 sati 
na večer u Pučkom sveučilištu u Za- 
grebu. Najprije je g. Šimunić, kao 
predsjednik Kluba studenata slavisti- 
ke, koji je i priredio ove recitacije, 
pozdravio brojnu publiku i u jezgrovi- 
tom govoru istaknuo stanovište izbo- 
ra pjesama'. Poslije toga kušala je 
grupa »naprednih« da ometa recita- 
ciju, jer tobože »nije zastupana hr- 
vatska najmlađa;.« No publika je za- 
htijevala, da se recitacije održe, i 
održale su se s mnogo uspjeha i 
aplauza. Publici su se najviše svidjele 
pjesme »Grad moga oca« (G. Cvi- 
tan) i »'Na povratku« (Majtin). Odli- 
čni se efekt svršetka postigao sa ča- 
kavskim stihovima Nikolića (osobito 
»Naši trudni judi«). S tim uspjehom 
pokazao je klub slavista, što smatra 
pod »hrvatskom lirikom«, pa će mož- 
da to biti nekom dobra pouka. Z. 

Dr Ivan Esih: GRCI I JUŽNI SLA- 
VENI, knjižica o naučnom radu prof. 
dra Mihajla Laska ris a, Zagreb 1934., 
str. 38. — O današnjim grčkim kul- 
turnim prilikama, o njihovu književ- 
nom, znanstvenom i umjetničkom ra- 
du ne zna se i ne piše se kod nas go- 
tovo ništa. Zato će s velikim zanima- 
njem svaki naš inteligenat uzeti u 
ruku ovu knjižicu, u kojoj je odlični 
hrvatski publicista prikazao kultur- 
ne odnose između Grka i južnih Sla^ 
vena s osobitim obzirom na dvije lič- 
nosti, koje su za te odnose vrlo va- 
žne: na Dalmatinca Nikolu Tomma- 
sea i Grka dra Mihajla Lakarisa. 
Knjižicu preporučamo općoj pažnji. 

Velika novost: ŽIVOT S CRKVOM, 
liturgijski tjednik izlazi svaki tjedan, 
uređuje Josip Kirigin, izdaje Hrvat- 
ska Knjižara u Splitu, pretplata 40 
Din na godinu. — Uza sve to, što 
imamo velik broj katoličkih listova, 
evo još jedan,, za koji moramo od- 
mah reći, da je dobro došao i da je 
vrlo potreban. Davat će za svaku ne- 
djelju sve, što je katoliku potrebno, 
da živi u tom tjednu s crkvenim li- 
turgijskim životom. Divan je to pot- 
hvat, koji od srca pozdravljamo i svi- 
ma preporučujemo. 

Naputak ministrantu. U Požegi sve 
ljepši izdavački rad razvija zadruga 
Dobra Štampa. Izdaje mnoge potreb- 
ne stvari, na koje se drugi izdavači 
i ne sjete. Tako evo male knjižice 
»Naputak ministrantu kod tihe svete 
mise«, koji je priredio jedan svećenik. 
Doći će našoj školskoj djeci u dobar 
čas, a po dinar moći će tu knjižicu 


ŽA BOŽIĆ 

darujte svojoj djeci prekra- 
sne dječje knjige Knjižnice 
Dobre Djece 

10 uvezanih , ilustriranih 

knjiga samo 200 dinara 

Dobivaju se i na otplatu 

Ispitati upravu 0 Obitelfi' 


proširiti lako svi vjeroučitelji i žup- 
nici 

Karla Kolesarić: PRIČE I PRIPOVI- 
JETKE SA PLITVIČKIH JEZERA, vrlo 
zanimljiva i lijepa knjiga, koju je na- 
pisala odlična naša suradnica. Može 
poslužiti kao božični dar, koji će sva- 
kog obradovati. Dobiva se u svim 
boljim knjižarama. 

Najzanimljivije duhovno štivo u 
obitelji jest ono, što ga donosi svakog 
mjeseca <»G it a s n i k s v. Josip a, 
jedan od najboljih hrvatskih mjeseč- 
nika uopće. Zato taj list, koji stoji 
samo 5 dinara na cijelu godinu, pre- 
poručamo svima. Izdaju ga Sestre mi- 
losrdnice u Zagrebu, Frankopanska 
ulica 17. 

Radio 

Radio za Božić. Sve radio-stanice 
svijeta spremaju posebne božične pris- 
jenose. Tako. je prošle godine biio 
prvi radio-prijenos iz Betlehema. Si- 
gurno će baš sad pred Božić mnoge 
katoličke kuće i mnogi svećenici po- 
željeti, da. također sebi nabave radio. 
Voljni smo im, ako žele, poslužiti sa- 
vjetom. A preporučamo svim našim 
čitaocima, ako nabavljaju radio-apa- 
rat ili uopće radiio-potrepštine, neka 
se posluže našim oglasima«, a dobro 
će im doći, ako se na naš list u tak- 
vom slučaju i pozovu. Komugođ je 
iole moguće, neka za Božić ne ostane 
bez radio- aparat a. 

Zajčevu operu »Zrinski« izvest će 
radiio-stanica u Pragu i tako češke 
radio-slušače upoznati s tim najpo- 
pularnijim hrvatskim opernim djelom. 

Radio-aparati kao zgodici na dr- 
žavnoj lutriji. U južnoameričkoj dr- 
žavi čile vlada mnogo nastoji, da se 
omogući što većem broju državljana 
slušati radio. Sad je državna lutrija 
stavila među svoje zgoditke same ra- 
dio-aparate. Kako ima tih zgoditaka 
vrlo mnogo, a za srećke se plaća ra- 
zmjerno malo, veliko je nastalo za- 
nimanje za tu lutriju, kojom će se 
raširiti na tisuće novih radio-aparata 
među Čilence. 

Kraljevska svadba u radiju. Dne 

29. studenoga vjenčao se sin engles- 
koga kralja princ Đuro s grčkom 
princesom Marinom te je na toj 
svadbi od 70 pozvanih vladajućih ku- 
ća sudjelovalo njih 40 (od jugosla- 
venske dinastije bio je Knez-namjes- 
nik Pavle). Bila je to zaista velebna 
svečanost, koja je prenošena i radi- 
jem po svem svijetu. To je prvi put, 
da se radijem prenosi jedna sveča- 
nost iz engleskoga kraljevskoga 
dvora. 

Nezaposleni govore u radiju. U En- 
gleskoj je uvedeno, da na radiju 
češće govore i oni, koji su nezapo- 
sleni, te tako pripovijedaju radio- 
slušačima o svojoj bijedL To je za 
odgoj socijalnog osjećanja i smisla 
vrlo dobra 

Radio za slijepce. U Čehoslovačkoj 
vodi praška radio-stanica već od lanj- 
ske godine akciju, da se omogući što 
većem broju slijepaca, da dođu do 
radio-aparata. Mnogi su svoje stare 
radio-aparate poklonili u tu svrhu. 




Nema sumnje, da je to plemenit čin, 
kojim se tim nesretnim stvorenjima 
olakšava njihova sudbina. Sad se 
obnavlja ta akcija, kakve bi i kod nas 
trebalo 

Prvi spomenik, koji govori. U ame- 
ričkom glavnom gradu Washingtonu 
podignut je spomenik Krištofu Ko- 
lumbu, koji svakog dana u 10 sati 
prije podne i u 7 sati uveče pomoću 
zvučnika izgovara riječi: »Ja sam 
otkrivač Amerike«. 

Radio u Africi. Glavni grad zapad- 
no-afričke države Sierra Leone, Fre- 
etown, dobio je radio-emisionu sta- 
nicu. Među tamošnjim stanovništvom 
vlada veliko zanimanje ti već se do- 
sada prijavio velik broj slušača. 
Sada, obodrene ovim uspjehom, en- 
gleske vlasti podižu još dvije velike 
radio-emisione stanice u Africi, i to u 
Nigeriji i u Lagošu. 

Glazba 

Luigi Cherubini: REQUIEM U C- 
MOLU za mješoviti zbor i veliki or- 
kestar izveden je na prvom ovogo- 
dišnjem javnom koncertu Državne 
Muzičke Akademije u Zagrebu te po- 
svećen uspomeni blagopokojnoga 
Kralja Aleksandra Ujedinitelja.. Flo- 
rentinac Cherubini (1760. do 1842.) 
bio je jedan od suvremenika Beetho- 
vena i drugih velikih klasika. Skla- 
dao je osobito djela na polju crkvene 
i operne glazbe. Jedno od najpozna- 
tijih njegovih djela crkvene glazbe 
jest i ovaj Rekvijem, u kojem se vidi, 
kako je Cherubini bio snažan u po- 
lifoniji i kako mu je glazba sva pro- 
žeta klasičnom talijanskom pateti- 
kom. Veličanstven su mu »Dies irae« 
i »Offertorium«, dva najopsežnija 
stavka toga djela. Pod dirigentom 
Lhotkom bila je cijela izvedba na do- 
stojnoj visini. Ako je i stil izvedbe 
bio prilično školski odmjeren, to je 
podosta bilo i prema stilu Cherubini- 
jevu uopće. I Cherubini je naime bio 
rektor pariškoga konzervatorija. 
Premda se on nije htio zauzeti za 
Đeethovenovu Svečanu Misu te mu 
nije ni odgovorio na molbu držeći 
sebe sigurno većim od gluhog bečkog 
skladatelja, ovaj Rekvijem javno po- 
kazuje, kako se njegova glazba uopće 
ne može ni isporediti s Beethoveno- 
vom. Svejedno se ugodno sluša, te je 
i ova zagrebačka izvedba (prenošena 
i radijem) bila užitak za sve, koji 
smo je čuli. Dr. J. A. 

Kazalište 

Najbolja hrvatska opereta u Ame- 
rici. Albinijeva opereta »Barun 
Trenk« izvedena je 4. studenoga prvi 
put u Americi, i to u gradu Saint 
Louisu. Izveli su je naši iseljenici. 

Balet »Đavo u selu« najnovije je 
djelo skladatelja Frana Lhotke, rek- 
tora zagrebačke Muzičke Akademije. 
Bit će prvi put izvćdeno u siječnju 
1935. u Ziirichu u Švicarskoj. 

Kazališna kriza u Budimpešti vrlo 
je teška, te je kraljevsko kazalište 
moralo biti zatvoreno. Nadaju se, da 
će se do sredine prosinca naći neko 
rješenje, da rad toga kazališta opet 
uzmogne Ibiti nastavljen. 

ORION radio za svaki dom! 


Za svaku svotu i za svaki ukus odgovarajući 
ORION aparat 

Orion 203 pučki aparat: 

Universalni aparat za istosmjernu i izmjeničnu struju 
za prijem valova od 200 do 2000 m, sa ugrađenim 
elektrodinamičkim zvučnikom i valolovkom za izluči- 
vanje emisionih stanica. U Zagrebu je zajamčen pri- 
jem od najmanje 30 inozemnih stanica za vrijeme 
emisije zagrebačke radio-stanice. 

Cijena Din 2.700*— Kapara Din 180* — 
Ostatak 12 puta po Din 210* — 

Orion 403 pravi universalni 
radio prijemnik: 

Idealni aparat za državne činovnike. Radi na isto- 
smjernu i na izmjeničnu struju. Uslijed toga je sva- 
ka neugodnost prigodom preselenja isključena. Opseg 
valova od 18 do 2000 m, t. j. prima zajamčeno cijeli 
svijet. Aparat je osobito prikladan za ona mjesta, 
koja imadu istosmjernu struju, jer će se s vremenom 
svakako prijeći na tok izmjenične struje. 

Cijena Din 6.300* — Kapara Din 540* — 
Ostatak 12 puta po Din 480* — 

Orion 505 

Najmoderniji i najsavršeniji aparat, koji je radiotehni- 
ka dosada stvorila. 5 + 2 cijevni universalni pri- 
jemnik za kratki, srednji i dugi val. Savršena repro- 
dukcija govora i glazbe. Odličan prijem na kratke 
valove. Jamčimo, da ćete po danu primati na pr. 
London sa istom snagom kao i lokalnu emisionu 
stanicu. Ormarić od plemenitog drveta, koji u vezi 
sa elektrodinamičkim zvučnikom jamči za neiskrivljen 
i čist prijem. 

Cijena Din 7.000*— Kapara Din 640* — 
Ostatak 12 puta po Din 530*— 

Prospekte na zahtjev. Baterijske aparate u svakoj 

veličini. 

Tražite još danas prospekte ili posjetite tvrtku 

J. HERZL 

zastupstvo tvornica radio aparata 

ZAGREB, Martićeva ul. 12. Telefon 37-94 








MIGUELOVA SESTRA 


Bio je vječno na obali mora, čiji su valovi za- 
pljuskivali valencijske obale. 

Išao je sa svojom sestrom i pričao joj o sta- 
rim bajkama. 

»Vidiš, sekice,« govorio je često na obali 
mora, »vidiš, sekice, tamo daleko, iza sedam 
ovakvih mora, iza sedam brda i sedam dolina 
postoji jedna zemljai najljepša od sviju. Tamo 
su ljepša mora nego ovdje, u njima blistaju 
zlatne ribice, sunce je mnogo svjetljije, a zraci 
njegovi miluju kao poljupci majke. Tamo je 
cvijeće mnogo ljepše, a miris je njegov blag i 
nježan kao dječja duša. Brda su osuta šumama, 
a doline bujnom travom. Tuda se vječno šeta 
dobra vila, lijepa, lijepa kao san. I koga ona 
dotakne, taj postaje lijep kao zora, nježan kao 
zvuk glazbe i mio kao miris ruže. Mramorne 
palače blješte u onoj zemlji, a srebrne ceste vo- 
de u sunčana polja, zelene šume i zlatne pećine. 
Sunčani dani, zvjezdane noći blistaju isto u ze- 
mlji dalekoj. Zvjezdice su sjajne kao oči an- 
đelčića i sjaju, sjaju u noći, kao neizmjerna do- 
brota . . .« 

U srcu male sekice, koja je nosila ime naj- 
ljepšega cvijeta — Violeta — rađala bi se čežnja 
za dobrom vilom i dalekom zemljom preko mo- 
ra. Pogledom po morskoj pučini tražila bi sre- 
brne ceste, koje vode u mramorne palače i 
zlatne pećine. 

A braca je pričao o slapovima i izvorima od 
kristala, o ljudima neobične dobrote i o zele- 
nim borovima, koji dodiruju plavi svod nebeski. 
Jele se penju visoko nad oblacima i suncem 
kupaju svoje vrhove — i kogod stane pod sjenu 
njihovih šuma, zaboravlja sve boli i nevolje i 
postaje sretan, neobično sretan. 

Takve ljepote vladaju onom zemljom. Sretan, 
koji je rođen tamo* i koji dođe u zemlju daleku! 

Zanijela bi priča sekicu Violetu i oni bi se 
tada uputili natrag pješčanom obalom mora. 


I pričinilo bi se maloj Violeti od sunčanih 
zraka u pijesku, da je dobra i lijepa vila iz da- 
leke prekomorske zemlje, posula pijeskom sjaj- 
ne sitne dragulje kristalnih slapova. 

Iz dana u dan viđalo bi more njihove po- 
glede, kako blude preko njegova plavetnila i 
slušalo riječi Miguelove, riječi primamljive pri- 
če, koje je često ponavljao svojoj sestrici. A 
kada bi odlazili, om> bi ih ispraćalo svojim ta- 
janstvenim šumom kao šapatom čarobne daleke 
zemlje. 

Ali jednoga dana čekalo ih je uzaludno i sun- 
ce i more i njegove pješčane obale. Lijepa i nje- 
žna Violeta sa srcem anđeoskim i dušom punom 
snova — nije došla. 

Sestrice Violete nije više bilo... 

Te lijepe valencijski noći došla je u sre- 
bru mjesečevih zraka dobra vila iz daleke ze- 
mlje, da pozove malu Violetu tamo, preko se- 
dam mora, sedam brda i sedam dolina u zemlju 
mramornih palača, kristalnih slapova i zlatnih 
pećina. I ode Violeta, koja je dugo, dugo če- 
znula za tim zavičajem. 

A kada se jutrom ptice spremale da je doče- 
kaju svakidašnjom pjesmom, more šapatom va- 
lova, a braca osmjehom, Violeta je već davno 
bila u zemlji mira i sloge, u zemlji pravde i lju- 
bavi, u zemlji vječnosti. Violeta je već davno bila 
u zemlji Miguelovih priča . . . 

I čudio se mali braca, zašto sestrica tako du- 
go spava toga dana i zašto je dobila tako mnogo 
cvijeća. Zašto majka tako dugo, dugo plače? 

»Kada se probudi sestrica Violeta,« mislio je 
Miguel, »onda će se opet igrati obalom mora, 
onda će joj opet pričati o zemlji dalekoj . . .« 

I otišao bi lagano na prstima, da je pričeka, 
otišao bi lagano na prstima, da je ne probudi. 

„ Priča iz Špan i je “ 
AUGUST ĐARMATY 


NOVOVJEKA SPARTA 


Talijanski fašizam posvećuje najveću pažnju 
vojničkom uzgoju mlađih naraštaja. U tu svrhu 
osnovao je na vojničku uređene omladinske or- 
ganizacije »Balilla« za mušku djecu osnovnih 
škola od 8. do 14. godine i »Aranguardia« za 
dječake od 14. do 18. godine života. Rad tih 
organizacija ide isključivo za tim, da u srca 
mladeži ucijepi ratničko raspoloženje, bojovni 
duh i želju za herojske podvige, da mladež fizi- 
čki i moralno uzgoji za buduće ratnike i osva- 
jače. Da te organizacije uzmognu što uspješnije 
razvijati svoju djelatnost, izdana je nedavno 
uredba, prema kojoj se u obje organizacije ob- 
zirom na doba njihovih članova uvode posebna 
odjeljenja. Tako će organizacija »Balilla« imati 
ova odjeljenja : u prvo odjeljenje pripadaju 
sva muška djeca od svog rođenja do šeste go- 
dine. Drugo odjeljenje sačinjavaju djeca od 6. 


do 8. godine i dobivaju ime »Sinovi vučice« (»Fi- 
gli della Lupa«). U trećem odjeljenju su tako 
zvani Balilla-izletnici od 8. do 12. godine, a u če- 
tvrtom Balilla-mušketiri od 12. do 14. godine. 

Avangvardisti bit će prema spomenutoj uredbi 
organizirani u legije mušketira i u legije avan- 
guardista sa strojnim puškama. U legije muške- 
tira dolaze dječaci od 14. do 16. godine života 
i naoružavaju se puškom. Momci od 16. do 18. 
godine uvrštavat će se u legije avanguardista sa 
strojnim puškama. Osim strojnih pušaka dobit 
će također bodeže. 

Osim svega toga bit će osnovani posebni ski- 
jaški, biciklistički, motoristički, radio-telegrafski 
i telegrafski odredi. Osnovat će se čak fanfare, 
vodovi s bubnjevima i limene glazbe. Dodajte 
još topove i aeroplane i eto vam potpune dječje 
vojske. jL ^; _ / > 

ODIJEVANJE ŽENE v ^ 

sr , 'r? 

Koliko se govori, raspravlja i piše 
o ženskom odijevanju i modi. Žene 
se odijevaju ili kako zbilja traži svrha 
ili — pretjeruju. Naći ono nešto«, što 
odgovara svakoj ženi nije moguće, 
jer je odijelo donekle individualna 
crta karaktera i temperamenta. Što 
se nekom sviđa, drugi to smatra za 
meukusnost i obratno. Odijelo žene 
može da govori, što pokreće njenom 
nutrinom, ocrtava njen karakter i 
temperamenat. Vanjština odgovara 
nutrini. Žena bira svoje odijelo indi- 
vidualno prema stupnju naobrazbe, 
skladnosti i finoći osjećaja ljepote. 

Svrha je odijevanja, da bude po- 
kriveno tijelo i da ga zaštiti od ne- 
pogoda, a istodobno označuje cio niz 
kulturnih veza, dužnosti i osebina, 
jer kod odijevanja treba uzeti u obzir 
društveni položaj, zvanje, tradiciju, 
materijalno stanje, obrazovanost, 
običaj i t. d. Svaka je žena dužna 
obraćati pažnju i na svoje odijevanje; 
dakako to će biti prema individual- 
nom shvaćanju žene. Smatra se prezi- 
rom društva, tko ide među ljude ne- 
pristojno odjeven. Iako je odijevanje 
individualnost svake žene i njena ka- 
rakteristika, ipak postoje neka stalna 
pravila. U prvom redu čistoća, ni- 
kakve mrlje i ljage, zatim urednost 
— ništa poderana, otegnuta i ne- 
spretna. Što se tiče kroja, treba se 
ravnati prema dobi i građi tijela, pri- 
likama vremena, društva i zgoda. 
Odijelo za obične dane treba da se 
materijalom i krojem razlikuje od 
odijela za svetkovine i posebne zgo- 
de. Za obično je odijelo više prak- 
tične vrijednosti. Starost i doba žene 
dmade svoj upliv na izbor haljina. 
Nije sve lijepo za mlađu ženu ili onu 
u odmakloj dobi, što je pristalo i 
lijepo za djevojku. Djevojci je dato 
više slobode u odijevanju i kićenju, 
dok ženi to ne bi pristajalo. Pojedini 
dani, kao nedjelja i blagdan moraju 
biti posebno obilježeni odijevanjem, 
a također i pojedine zgode — na pr. 
u svatove se nosi svečana haljina, 
koja mora i krojem i materijalom i 
bojom odgovarati »svečanom raspo- 
loženju«, dok za sprovod se oblači 
crno bez ikakva sjaja, ukrasa, što 
jednostavnije. Što se tiče boja, to je 
vrlo osjetljivo pitanje. Tko nosi na 
sebi više boja ili dvije kontrasne boje, 
znak je, da nema profinjen ukus. Na- 
padnim i blještavim nakitom ne doli- 
kuje se kititi niti jednoj ženi, koja 
nastoji i želi da bude dobro i lijepo 
obučena. Ukusno odijevanje traži, da 
se svraća pažnja na stas, kosu, tein 
lica, no glavno je i prvo pravilo: što 
više jednostavnosti i čednosti. 

Cijela pojava žene od glave do 
pete t. j. od frizure do cipelica mora 
činiti na okolinu dojam otmjene 
jednostavnosti i čednosti. Što se ra- 
zumijeva pod otmjenom jednostav- 
nošću i čednošću znade svaka žena, 
koja im ade ponosa u duši i izglađene 
osjećaje srca. Značajna ženska duša 
kod izbora odijela stupa s modom i 
njenim novitetima usporedo, ali po- 


lagano, oprezno, razborito, dok joj 
glas savjesti i razbora ne šapne »do- 
sta«. Žena, koja je odjevena u do- 
mu, školi, uredu, na ulici, u posjetu, 
na zabavi uvijek i svuda onako, kako 
glas savjesti govori uzevši u obzir 
sve okolnosti, koje moraju imati 
upliv na odijevanje, takva žena našla 
je i provela onu pravu, lijepu harmo- 
niju između duše i tijela, vanjštine v 
nutarnjosti. M. C v e t k o v i ć, uč. 

Jelovnik 

Pogačice od čvaraka. Uzmi toliko 
brašna, koliko čvaraka. Čvarke sitno 
skoši, dodaj u mlijeku namočene pje- 
nice (germe), Boli, 4 žumanjka, ne- 
što kiselog vrhiija ili vina i malo pa- 
pra. Od toga kvega zamijesi tijesto 
i podmijesi s ©n-im mlijekom, u ko- 
jem je bila pjeiiica (germa). Sada sla- 
ži tijesto kao raasleno ti nekoliko pu- 
ta ga valjaj i š laž ii, zatim izreži po- 
gačice i pusti ih da otpočinu. Tada 
ih odozgora nareskaj nožem, pomaži 
jajetom i s njima u vruću pečenjaru. 

Pržene (pohane) mrkvice. Na V* 
kg kuhanoga, pasiranoga krumpira 
uzmi 7 deka brašna, 7 deka krupice 
(grisa), 7 deka masti, 1 cijelo jaje i 
malo soli. Umijesi tijesto 1 razvaljaj 
ga u dugu kobasicu, koju razreži ta- 
ko, kao da ćeš praviti, valjuške. Ali 
svaku valjušku obrada tako, da je na 
jednom kraju uža^ da tako ima oblik 
mrkve. Slaži ih sad u vrelu mast, pa 
čim se na jednoj strani zarumeni, 
prepeći ih ii na drugoj strani i tako 
lijepo rumene — k6 prave mrkvice 
slaži oko mesa Svakoj na širem kraju 
načini pletenkom malu rupicu i u nju 
zahodi listić od peršina. Z. S. 


- d(Hjađajć; 

1. prosinca: Predsjednik fran- 
cuske republike Lebrun priredio 
svečani objed u čast kneza-na- 
mjesnika Pavla, koji je iza toga 
primio u audijenciju Lavala, fran- 
cuskog ministra vanjskih poslova, 
i s njim dugo vijećao. — Izvan- 
redni Hitlerov opunomoćenik 
Ribbentrop vijeća u Parizu s La- 
valom o francusko-njemačkom 
zbliženju. 


2. U Zagrebu održan kongres za- 
drugara iz cijele države pod pred- 
sjedanjem dra. Antuna Korošeca^ 
predsjednika Glavnog Zadružnog 
Saveza. 

3. U Rimu potpisan francusko-nje- 
mački sporazum o Saaru. 

4. U Parizu teško obolio francuski 
katolički pisac Paul Bourget 
(čiji je roman »Nemeza« izašao 

u Knjižnici Dobrih Romana). - 

5. U Ženevi se sastalo Vijeće Dru- 
štva Naroda, da, raspravlja o 
saarskom sporazumu između 
Francuske ii Njemačke, koji je 
primljen s velikim veseljem na 

znanje, te o tužbi Jugoslavije 
protiv Madžarske radi marseij- 
skog zločina,. 

6. Engleska želi, da se sazove nova 
konferencija za razoružanje, na 
kojoj bi se priznala ravnoprav- 
nost Njemačke u naoružanju te 
bi se opće naoružanje ograničilo 

na sadašnju mjeru. 

7. U Ženevi započela rasprava o 
jugoslavenskoj tužbi protiv Ma- 
džarske te su govorili prvi Jev- 
tić u ime Jugoslavije, zatim Eck- 
hardt u ime Madžarske, a onda 
Beneš u ime Čehoslovačke, Titu- 
lescu u ime Rumunjske i Ruždi 

bej u ime Turske. 



olarovi 

sviU 

ŠiofoVL 

čarape, 

rukavice. 

Za dobru djecu TRI KRALJA 

Sličice o čudesnom putovanju Trlju Kraljeva — Napisao Henrl Gheon 


GAŠPAR. 

Što se mene tiče, jia ne vjerujem tom starome 
kralju. 

ANĐEO kao da govori za sebe. 

On laže. 

GAŠPAR. 

Ja mislim, da on laže. 

ANĐEO kao gore. 

Kivan je na dijete. 

GAŠPAR. 

Ja mislim, da je on kivan na dijete. 

MELI-IIOR. 

Ne, nije on rđav čovjek. Doći će da se po- 
kloni djetetu. 

ANĐEO kao gore. 

Lako je reći. 

GAŠPAR. 

Lako je reći. 

ANĐEO kao gore. 

Ali on ne zna, gdje se dijete nalazi. 

GAŠPAR. 

Ali on ne zna, gdje se dijete nalazi, to je 
sreća! 

BALTAZAR. 

Pa ni mi ne znamo. 

GAŠPAR. 

Mi imamo zvijezdu. Zar ste izgubili vjeru? 

BALTAZAR. 

Nismo, Gašpare. 

MELHIOR. 

Nismo, Gašpare. 

BALTAZAR. 

Alii ja sve manje i manje razumijem. Eto se 
kralj rađa u zemlji drugoga kralja, zacijelo od 
kraljevske obitelji i u kraljevskoj palači, uz kra- 
ljevsku njegu i buku, koju takav dogođaj po- 
digne, a drugi kralj ne bi o tome znao ništa, da 
mi nismo došli i sve mu kazali. Morao' je pitati 
svećenike, da dozna, gdje se kralj rodio! 

MELHIOR. 

To je uistinu vrlo čudno. 

GAŠPAR. 

Gospodo, vi me žalostite, a ja sam tek ubogi 
crnac. Čemu nastojite shvatiti, kad vam je do- 
sta da pogledate u vis? Zvijezda je pred nama, 
ona nas vodi: što hoćete više? (Stane iznena- 
đeno. Zvjezdani se zastor naime otvorio, a An- 
đeo je stao i drži svoju zvijezdu nad štalicom, 
koja je zastrta starom, cvijećem išaranom, za- 
vjesom. Gašpar klikne:) Oh, gledajte! 

MELHIOR. 

Što vam je? 

BALTAZAR. 

Što se dogodilo? 


(Nastavak) 

— Preveo Vojmll Nabadan 

GAŠPAR. 

Naša je zvijezda stala. 

BALTAZAR. 

Nema sumnje. 

MELHIOR. 

Doista, ne miče se više. 

GAŠPAR. 

Tu je to! 

MELHIOR I BALTAZAR. 

Što je tu? 



GAŠPAR. 

Tu je kraljevski dvor. 

MELHIOR. 

Kraljevski dvor? Vi sanjate?! 

BALTAZAR. 

Gdje vidite nekakvu palaču? 

MELHIOR. 

Zar u toj špilji? 

BALTAZAR. 

U toj staroj rupi zastrtoj otrcanim zastorom? 
GAŠPAR. 

Odgrnite zastor, pa ćemo već vidjeti. To je 
dvor našega kralja, ako zvijezda ne laže. 

MELHIOR. 

Odgrnite vi sami zastor! 

GAŠPAR. 

Oh, nemojte prepustiti meni tu čast. Jer moja 
ruka već drhće. Naša se tri srca ne smiju rastati.' 
Ljudi ne smiju reći, da je Gašpar prvi pružio 
ruku, da je prvi vidio maloga kralja; ostala bi 
dvojka bili ljubomorni. 

BALTAZAR. 

Zar da je mali kralj tu? U toj štali? 

MELHIOR porugljivo. 

Možda na slami? 

BALTAZAR. 

U jaslama, iz kojih se životinje hrane? 

VOL u špilji. 

Mu! . . . mu! . . . 

MAGARAC. 

I-a! . . . i-a! . . . 

GAŠPAR. 

Niste mislili, da ćete tako dobro pogoditi. To 
je krotko društvo malome kralju mira. A zašto 
ne? Zvijezda čeka. Hajdmo, odgrnimo zastor 
zajedno! 

MELHIOR. 

Ako vi hoćete . . . 

BALTAZAR. 

Ako vi hoćete . . . 

MELHIOR. 

I ja počimam da drhćem. 

BALTAZAR. 

A ja... (Oklijevaju.) 

GAŠPAR. 

Hajdmo! 

MELHIOR I BALTAZAR. 

Hajdmo! (Razmaknu zavjesu zajedno.) 

IX. 

U pećini nam se ukazao mali Isus ležeći u ja- 
slama, dok ga dvije životinje griju svojim da- 
hom, a sprijeda Marija i Josip sjede jedno su- 
čelice drugome na posve niskim klupicama. 

VOL. 

Mu! . . . mu! . . . 

MAGARAC. 

I-a! . . . i-a! . . . 

GAŠPAR. 

Među volom i oslom! . . . 

ANĐEO. 

Vol je strpljivost, a osap poniznost. 


TRI KRALJA. 

Kako je Dijete lijepo! (Kleknu, ali malo po- 
dalje od ulaza, Gašpar desno, ostala dvojica 
lijevo.) 

ANĐEO kraljevima. 

Dakle je to doista tu? Mogu li otići? Trebate 
li još moje pomoći? 

TRI KRALJA. 

Tu je. Hvala lijepa. 

ANĐEO. 

Što velite o toj palači? 

GAŠPAR. 

Sviđa nam se, Gospodine Anđele. Ali sada 
nas pustite na miru, jer nam naših šest očiju 
nije dovoljno, da se nagledamo. 


ANĐEO. 

Kako ćete se povratiti bez mene? 

GAŠPAR. 

Ah, mi smo našli put! 

MELHIOR. 

Istinu! 


BALTAZAR. 

I život! 

GAŠPAR pokazujući Dijete. 

Našli smo zvijezdu, koja je u isti mah na nebu 
i na zemlji) i koja nam pokazuje put! 


ANĐEO. 

Hoću li pozvati ovamo vašu povorku? 

GAŠPAR. 

Ne preblizu, da prolaznici ne nagrnu. Nek 
nam donesu zlato, tamjan i myrrhu i nek kažu 
slonu i devi, da u ime životinja dođu pozdraviti 
vola ii magarčića. — A sada gledajmo, kla- 
njajmo se! 

MELHIOR I BALTAZAR. 

Gledajmo, klanjajmo se! (Anđeo ode, a Kra- 
ljevi panu ničice.) 


JOSIP MARIJI. 

Tko je to? 

MARIJA. 

To su kraljevi. 

JOSIP. 

Mi nemamo ništa da im damo. 


MARIJA. 

Ništa? (Pokazujući Dijete.) A ovo? 

JOSIP. 

Htio sam reći da nemamo ništa za jelo i pilo. 



Za 50% jeftinije od električne rasvjete 

možete sve svrje poslovne i privatne prostorije ra- 
svijetliti sa našim svjetsko poznatim 

,,MAXIM“ 

svjetiljkama, u kojima gori sasma obični petrolej. Je- 
Zan sat svijetla < d 100 svijeća stoji samo 22 pare! 
zatražite od nas najnoviji ilustrovani cjenik! 

„PBTROPLIN« 

Zagreb Mesnioka teti. 8 


POKUĆTVO 

Kupujte dobro i jeftino sa skladi- 
šta: Slavko Henč, Zagreb, 
Vlaška ul- 70b (Nadbiskupska 
palača). Izrada i po narudžbi. Van 
Zagreba dostava autom bez tro- 
škova pakovanja. 

Pretplatite svoje dijete na »Malu 
Mladost« 




MARIJA. 

Ovdje se glad ne osjeća.. 

JOSIP. 

Istina je. 

MARIJA. 

Ovdje je srce prepuno sreće! 

JOSIP. 

Prepuno sreće! — Dolaze li iz daleka? 
MARIJA. 

Vrlo iz daleka, iz zemlje neznabožaca, iz zem- 
lje pogana. 

JOSIP. 

To> dakle nisu Židovi? 


MARIJA. 

Nipošto. No ipak su djeca Božja, dobra djeca 
Božja. Valjani su gotovo kao pastiri. Bog ih 
šalje odmah nakon pastira, velika je to čast. 
Oni su to i zaslužili, vidjet ćete. Svatko može 
zaslužiti. Sada, kad se Isus rodio, nema više 
izabranoga naroda. Isus je posljednji cvijet, 
koji će procvasti za sve ljude. 

JOSIP. 

Već mi je mnogo toga jasnije vašom zaslu- 
gom, Marijo. Jer ja sam stari Židov i dugo sam 
vjerovao, da nikakvo dobro ne može izaći iz 
tuđeg naroda, a nikakvo zlo iz mojega. 

MARIJA. 

To nije vaše posljednje razočaranje. (Proma- 
trajući Dijete nježno i bolno.) Ubogo Dijete! 


JOSIP zabrinuto. 

Što to govorite, Marijo? 

MARIJA. 

Ne govorim ništa, . . . jer ne znam ništa, ali 
često naslućujem koješta ... ili bolje, Bog mi 
dopušta, da naslutim ... a i u onom najboljem, 
što mi Bog daje, uvijek je kap gorčine na dnu. 
Zašto? Ne ću ništa da znam, ne znam ništa. 
(Gleda Dijete i razvedri se.) Kako je lijep! 

JOSIP domišlja se. 

Zar će mu Židovi zadati boli? 


MARIJA. 

Možda. Ali i pogani nakon njih. — Mislimo 
na njegova Oca, koji je na nebesima. 

(Josip i Marija zadubu se u molitvu. Tri Kra- 
lja podignu glavu i ugledaju slona i devu. koji 
ulaze desno, a za njima tri sluge noseći darove. 
Kraljevi ustanu i obrate se pridošlima.) 


GAŠPAR. 

Evo slona. (Slonu.) Pozdravi lijepo vola. 

BALTAZAR. 

Evo deve. (Devi.) Pozdravi lijepo magarčića. 
(Životinje se poljube.) 

MELHIOR. 

A evo i darova, koje smo očekivali. Tko će 
prvi govoriti? 

BALTAZAR. 

Gašpar! 

GAŠPAR. 

Neka bude, kad želite. (Primaknu se k jasla- 
ma bliže i kleknu, a onda Gašpar pozdravi Ma- 
riju i Josipa.) Gospodine i gospo, ... vi ste vje- 
rojatno otac i majka? . . . Vjerojatno ste kne- 
ževi ... od plemenitijeg roda i koljena, no što je 
naše? Što stanujete ovdje, to su vaše stvari. Ali 
ja ipak počimam shvaćati, da se vi krijete zato, 
da vas ljudi traže i da steku neku zaslugu, dok 
vas nađu. 

MELHIOR i BALTAZAR. 

Dobro govoriš, Gašpare! 

GAŠPAR. 

Mi nemamo nikakve zasluge, jer je zvijezda 
došla po nas u našu zemlju i dovela nas je sve 
đo vaših vrata. A mi smo osjećali tako veliku 
potrebu za srećom, istinom i mirom, da bismo 
bili išli za njom još i dalje. A sada smo eto pred 
malim Kraljem, koji ima jedino jednu košulji- 
cu, i stid nas je, što smo tako raskošno odjeve- 
ni. Zato mu vraćamo našu krunu i naš turban. 
(Sva trojica skinu turban i krunu i polože ih 
pred jasle.) Naš plašt i dolamu. (Skidaju i to 
sa sebe.) A da možemo, poklonili bismo mu i na- 
šu moć, naše znanje . . . Jer On vrijedi više nego 
li sve to ... i sve je to bez Njega ništa. (Ostaloj 
dvojici.) Nije li istina? 

MELHIOR i BALTAZAR. 

Istina je. 

GAŠPAR. 

U ovim našim donjim haljinama mi sada iz- 
gledamo kao prosjaci. Nažalost, malo je toga u 
nama, što bi moglo da nadomjesti sjaj našega 
nakita. A Njemu, mališanu, dovoljno je da bude 
g6, pa da blista kao sunce! Oh, lijepog li male- 
nog Kralja! Nek nas nauči, da blistamo kao On, 
u nutrini duše! 

To je trgovac . . . Mayer — nazvani 
Marić — bijaše kroz cijeli svoj život 
trgovac mješovitom robom. U svoj 
se posao razumio vrlo dobro. Zato 
si je i stekao lijepi imetak. I sada 
evo leži na smrtnoj postelji. 

»Jesu li svi moji sinovi ovdje?« 

»Jesu!« odgovore prisutni. 

»A moje kćeri?« 

»I one su ovdje . . .« 

»A gdje je moja žena?« 

»Evo me,« javi se ona. 

»Pa tko je onda u dućanu?« zavik- 
ne ljutito Mayer po posljednji puta, 
jer je već par časaka nakon tih riječi 
— umro! 

Voltaire u zabludi. Jednom je Vol- 
taire hvalio u društvu nekoga pisca. 
Tada reče netko iz društva: 

»Kako možete hvaliti toga čovjeka, 
koji vas svakom prilikom ogovara!« 

Voltaire pogledavši, ga odgovori: 

»Možda smo obojica u zabludi!« 

Pohvala. Otac (udovac): »Jesi li 
čuo, da se naša gazdarica udaje?« 

Sin: »iNe! A koji je to glupan, koji 
će je oženiti?« 

Otac: »M... Da... ja ću je... 
oženiti!« 

Ručak. »Šta ste imali danas za ru- 
čak?« 

»Strašnu svađu . . .« 

Knjiga. »Nije li taj gospodin napi- 
sao jednu knjigu?« 

»Da, ali ako niste oprezni, mogao 
bi vam jednu pokloniti!« 



Isto je isto. »šta, opet si naručila 
novu haljinu?« 

»Da, moram svoju spoljašnost po- 
ljepšati!« 

»No, onda ću si ja kupiti odijelo!« 

»Ne, ti nemaš pravo, zar se ti ne 
briješ svaki dan!« 

Razočaranje. Mali, Dragić pllače, da 
se sav rastopio u suzamaL Radi toga 
ga susjed Tonuo pita: 

»Što plačeš, Dragiću?« 

»Razočarao sam se u svojim zubi- 
ma. Evo mi je i opet dzrasao jedan, 
alli je bijel kao svi ostali, a ja sam 
htio., da bude onakav, kakovih mojia 
marna imade puna usta — zlatan . . .« 

Kosa i glava. Trogodišnja Evica veli 
svome ćelavom ujaku: 

»Ujko, ti nemaš ni jednu dlaku na 
glavL Pa šta će ti onda glava?« 

Zašto je more slano? Milica i An- 
kica prepiru se zašto je more slano. 
Najzad Milica filozofski riješi pi- 
tanje: 

»Pa sigurno zato, što u moru ima 
puno slanih srdjela.« 

To je ono. Mićo: »Moj djed ne ra- 
zumije šalu!« 

Van ja: »Zar je tako strog?« 

Mićo: »To ne — ali je gluh.« 

Koje? »Volite li vi one ženske, koje 
mnogo govore, ili one druge?« 

»Koje druge?« 

Iz tamnice. Tamničar: »Vi tvr- 
dite, da su vam ukrali hlače.« 

Utamničeni: »Da, ovdje mora biti 
neki lopov!« 

Mlijeko. Građanin dođe u selo i 
vidi, kako neka seljakinja muze kra- 
vu. Sav radoznao upita ženu: 

»Koliko litara mlijeka daje vam ova 
krava na dan?« 

»Osam litara. Dvije litre popijemo 
mi, a dvanaest odvozimo u Zagreb.« 


»VUK U OVČJOJ KOŽI« pučka 
drama u dva čina, napisao dr Josip 
Andrić, cijena 10 dinara, naručuje se 
kod uprave »Obitelji«, Zagreb. 


& vam, /jcfna/o-? 


1. Kako je društveno bilo podije- 
ljeno stanovništvo Bosanske države? 

2. U koliko je razreda bilo razdije- 
ljeno stanovništvo Dubrovačke re- 
publike? 

3. Ljudskog dostojanstva nedostojni 
položaj seljaka u Hrvatskoj bio je 
uzrok seljačkoj buni 1573. Kako su 
se u to doba dijelili ljudi u Hrvatskoj? 

4. Kako je bila upravno podijeljena 
Franačka za Karla Velikoga? 

5. Kako je nastala Francuska, a 
kako Njemačka država. 

6. Kako se zvao prvi francuski vla- 
dar, a kako njemački? 

7. Što je ugovoreno 870. u Mass- 
tricht-u na Massi? 


ODGOVORI IZ PROŠLOG BROJA 

. Hrvatski je književnik Luka Bo- 
tić napisao pripovijetku »Dilber Ha- 
san«. Tiskana je po prvi put g. 1854. 
u »'Nevenu«. 

2. »Os mani da« je bio spjev hrvat- 
skog književnika fra Grge Martića. 
Tu su bile opjevane mane i vrline 
bosanskog vezira Osman paše (1860. 
do 1869.). Djelo je bilo ispjevano 
1867. Ali radi nekog teškog pjesni- 
kova sukoba sa pašom, sakri pjesnik 
rukopis u žitnicu. Tu rukopis propa- 
de, jer ga misi izgrizoše. 

3. Dok je Vjenceslav Novak bio 
dječak, nazivahu ga Vence. 

4. Glasoviti je slikar Arnold Bocklin 
bio Švajcar njemačke krvi. Rođen je 
u Bazelu, 1827. Umro je u Fiiesole 
kraj Firence, 1901. 

5. Najglasovitije su slike švajcar- 
skog ■slikara Arnolda Bocklin-a: »Sve- 
ti Antun propovijeda ribama«, »Dvo- 
rac na moru«, »Igra valova«, »Boj 
centaura«, »Tuga«, »Klio«, »Poljane 
blaženih«, »Sveti gaj«, »Venus geni- 
trix«, »Nereide«, »Autoportret«, pa 
glasoviti »Mrtvi otok«. 

6. Ruski je književnik Nikola Go- 
golj bio rodom Ukrajinac. Otac mu 
je bio osrednji ukrajinski posjednik 
u selu Soročincima u Poltavskoj gu- 
iberniji. Tu se Gogolj i rodio. 

7. Ukrajinci su za Ruse »Hohli«, 

dok su Rusi za njih »Kacap'i«. Nazivi 
su podrugljivi. M. T. M. 


DOBRIJAN U LOVU 



Naš je dobri čika 
cijelog svijeta dika! 
Danas ide u lov, 
kako veli slika. 


U šumi je sjeo 
pa ustrpljiv čeka, 
kad će da ugleda 
brzonogog zeka.. 


Ha! Eno ga, eno! 
Skakuta po travi! 
Čika pušku zgrabi 
pa će da ga smlavi. 


Ali mjesto zeca 
čika stablo sruši, 
a ni njemu nije 
baš lako pri duši . . . 

Ž B OKT S 


MODA 


HIŽAI.J 



TRI ELEGANTNE ŽENSKE VEČERNJE HALJINE 


ODGONETKA IZ BR. 4 4. 

Križaljka u loncu za kavu. Vodoravno: 1. On. 2% 
Som. 3. Tama. 4. Kazalište. 5. Adam. 6. Štap. 7. Josip. 
— Okomito: & -iPoljska. 9. Ad. 10. Ozatlj. 11. Am. 12. 
Oo;m. 13. Ne. 14. Os. 16. Maj, 16. Iš. 17. Uštap. 18. Ta. 
19. Lijep. — Od odgonetača dobio j«e umjetničku stoku 
Ivica iPetriić, Split; a po jednu knjigu: Stavka Žaniić, Sa 1 - 
rajevo i Antica Velinić, Bakar. 

ODGONETKA IZ BR. 45. 

Križalja u tenis-reketu. Vodoravno: 1. Zuj. 2. Sam. 
3. Bog. 4. Os. 5. Rupa. 6. Ave. 7. Er. 8. Naib. 9. Ta. 10. 
Aj. 11. Čas. 12. Salo. — Okomito: 13 Zagreb. 14. Um. 
15. So<. 16. Brana. 17. Opet. 18. Šaraj. 19 Val. 20 Ča. 
21. So. — Kao nagradu dobila je originalnu umjetničku 
sliiku Anka Toimić, Zagreb; a po jednu knjigu: Ivanka 
Zlatiić, R.uma; Pero Lazić, Dubrovnik; Husein Bradić, 
Mostar; Dana. Zorić, Brod. 


K A. 



, Vodoravno: 1. Glava Crkve. 3. Završetak molitve. 
5. Grčki grad. 7. Framc. »umjetnost«. 8. Talijanski spol- 
inik. 9. Mjera za papiiir. 11. Rodni otok Napoileonov. 13. 
Vrtna životinja. 15. Stjecište dvijiu ploha na kocki. 17. 
Pogodbeni veznik. 18. Zločinac. 19. Zeleno mjesto u 
pustinji. 20. Igra se u Sinju na dan Velike Gospe. — 
Okomito: 1. Jelo. 2. Navala (tuđ.). 3. Muško ime 4. 
Genitiv afričke rijeke. 6. iNarod (množina). 8. Posuda 
(turska riječ u Bosni). 10. Češki »da«. 12. Poznati kralj 
iz Šekspirove drame. 13. Maloi naselje. 14. Vodozemac. 
15. Flaša, 16. Nebeska pojava. 18. Prijedlog. 


ODGONETKA IZ BR. 46. 

Križaljka za naše djevojke. Vodoravno: 1. Austra- 
lija. 2. Vo. 3. Trolist. 4. /Kaifa. 5. Ana. 6. Jeronim. 7. Vo. 
8. Me. 9. Bosna. 10. Pitom. 11. Na. Ii2. Bič. — Oko- 
mito: 1. Ar. 12. Boj. 7. Vi. 13. Skočna. 14. Ta. 15. Rim. 
16. Afe. 17. La. 9. Bog. 19. Jao. 20. Anson: 21. An. 22. 
On. :23. Oj. 24. Ep. 3. Tri. 25. Rot. 26. Ono. 27. Lim. 
28. Im. 29. Ti — Nagrade: Kutiju s toaletnim stvarima 
dolbiiila je Ljubica Mayer, Zagreb; stalni sat Matrica? Me- 
li ć, Mostar; a po jednu 'sliku Slavica Buljian, Krk; Miloj- 
ka Jiović, Novi; Stanka Josipović, Zagreb. 


TORBICE 

Fuzy-Kovoezi 

u svim veličinama 

TOME U SPISE (1KTEHT1ŠE), HOVtMKE, TORBICE 

za dame i sve vrsti kožnate robe 
Sada : 

Nova ograda Zaklade, 

ugao IMce i barutna Jelačića. 

KREVETI željezni, mjedeni i osta- 
lo čelično pokućtvo nabavit ćete 
najsolidnije i najjeftinije kod proiz- 
vađača: 

FILIP BAUM, ZAGREB 

Tel. 83-60 1. Dežmana 1 (Prolaz Tušftanac) 


Svaka obitelj treba da pretplati svoje dijete na 
ilustrovani dječji mjesečni k „MiLLA MZjA.DOST u 


llustrovonl tjednik „obitelj* izlazi svke nedjelje. Pretplata 30 Din na tri mjeseca, za inozemstvo 4 dolara g dišnje. Pretplata se pluća unaprijed. 

jik. pi se ne vraćaju. * Obitelj izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, gfavni urednik Ooitelji* 
'°“ reh ’ Trenkova t Adresa uredništva i uprave .Obitelji-: Zagreb, Trg Kralja Tomislava 21. Telefon > 4-17 . Č k rad. pošt. šted br. 33.536 
* Obitelj m se tiska u Tiskari Narodnih Novina u Zagrebu . Za tiskaru oagovara V. Kirin, Zagreb Deželićeva ul. 2. 












M AL A K N J I Ž NIC A 
U RADNOJ SOBI 


Gore i dolje : PRAKTIČKI ORMARI ZA NAŠU KUHINJU 


UKUSNO UREĐENA BLAGOVAONICA 

PREDAJ NAŠEGA DOMA 

Uređaj našega doma treba da je jednostavan, prak- 
tičan i ukusan. Moderan uređaj se približuje Um zahtje- 
vima. Ovdje iznosimo nekoliko primjeraka pokućtva, 
koji mogu poslužiti našim čitateljima pri uređivanju 
•njihova stana. : 

